SCI วิ่งแรงกว่า 8% นิวไฮในรอบกว่า 2 เดือน โบรกฯชี้เทคนิคสวย มีแนวโน้มเป็นขาขึ้น
SCI วิ่งแรงกว่า 8% นิวไฮในรอบกว่า 2 เดือน โบรกฯชี้เทคนิคสวย มีแนวโน้มเป็นขาขึ้น โดย ณ เวลา 15.09 น. ราคาอยู่ที่ 6.50 บาท บวก 0.50 บาท หรือ 8.33% สูงสุดที่ 6.55 บาท ต่ำสุดที่ 6 บาท มูลค่าซื้อขายที่ 37.58 ล้านบาท
14 ก.พ. 2561

ผู้สื่อข่าวรายงานว่า หุ้นบริษัท เอสซีไอ อีเลคตริค จำกัด (มหาชน) หรือ SCI ณ เวลา 15.09 น. ราคาอยู่ที่ 6.50 บาท บวก 0.50 บาท หรือ 8.33% สูงสุดที่ 6.55 บาท ต่ำสุดที่ 6 บาท มูลค่าซื้อขายที่ 37.58 ล้านบาท ขณะที่ดัชนีตลาดหุ้นไทยโดยรวมบวก 0.02%

ทั้งนี้ราคาหุ้นปรับตัวเพิ่มขึ้นทำจุดสูงสุดในรอบกว่า 2 เดือน นับตั้งแต่ราคาหุ้นยืนที่ระดับ 6.50 บาท เมื่อวันที่ 8 ธ.ค.60
ด้าน บล.เอเอสแอล ระบุในบทวิเคราะห์ (14 ก.พ.) แนวรับ 6.10 / 6.00 แนวต้าน 6.30 / 6.50 ตัดขาดทุนหากราคาต่ำกว่า 5.90 โดย SCI แท่งเทียนปรับตัวขึ้นจาก EMA 5 วัน พร้อมปริมาณการซื้อขายที่ชี้นำสัญญาณบวก และแกว่งตัวตามขอบบน Bollinger band มีแนวโน้มเป็นขาขึ้น ขณะที่ Slow stoc และ RSI แกว่งตัวขึ้นมองเป็นบวก ระยะสั้น